**Nodrošinājuma valsts aģentūras rīkotā cenu aptauja**

**“Par valstij piekritīgās mantas (VL-474) – transportlīdzekļa TOYOTA COROLLA VERSO realizāciju-utilizācijai, Jēkabpilī”**

1. **VISPĀRĒJIE NOTEIKUMI**

1. Nodrošinājuma valsts aģentūras (turpmāk – Aģentūra) transportlīdzekļa cenu aptauja tiek rīkota, pamatojoties uz Ministru kabineta 2024. gada 17. decembra noteikumu Nr. 901 „Noteikumi par kompetentajām institūcijām un rīcību ar valstij piekritīgo mantu” 20., 21. un 22. punktiem.
2. Transportlīdzekļa cenu aptauju organizē ar Aģentūras 2025. gada 13. janvāra rīkojumu Nr. 34 izveidotā pastāvīgā transportlīdzekļu realizācijas komisija (turpmāk – Komisija)
3. **Lai piedalītos šajā cenu aptaujā pretendentam ir jābūt izsniegtai Ministru kabineta 2010. gada 30. novembra noteikumos Nr.1082 “Kārtība, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai” noteiktajai B kategorijas atļaujai piesārņojošo darbību veikšanai, kas saistīta ar nolietoto transportlīdzekļu apstrādi un uzglabāšanu un spēkā esošam finanšu nodrošinājumam. Ar šajā punktā minētajām atļaujām interesenti var iepazīties Enerģētikas un vides aģentūras tīmekļvietnē:** [**https://www.eva.gov.lv/lv**](https://www.eva.gov.lv/lv)**.**

**Informācija par transportlīdzekli**

*tabula*

|  |  |
| --- | --- |
| **Kārtas numurs** | **Valstij piekritīgā manta** |
| 1. | Lieta Nr. KL-16716 / VL-474  Marka un modelis: TOYOTA COROLLA VERSO  Valsts reģistrācijas numurs: MV 1854  VIN: NMTEJ16R00R135537  Virsbūves veids: Vieglais plašlietojuma  Degvielas tips: Dīzeļdegviela  Krāsa: Pelēka  Pašmasa: 1610 kg\*  Izlaiduma gads: 2008  Aizdedzes atslēga: nav  Reģistrācijas apliecība: nav  *\*Saskaņā ar valsts akciju sabiedrības “Ceļu satiksmes drošības direkcija” datiem, kas ievērojot transportlīdzekļa tehnisko stāvokli var mainīties.*  *Fotoattēli: noteikumu pielikumā* |

1. **REALIZĒJAMĀ TRANSPORTLĪDZEKĻA APSKATES VIETA UN KONTAKTPERSONA**
2. Transportlīdzekļa atrašanās vieta – SIA “A.K.7” stāvlaukumā Rīgas ielā 224, Jēkabpilī.
3. Transportlīdzekli var apskatīties Rīgas ielā 224, Jēkabpilī darba dienās no plkst. 8.30 līdz 17.00, ne vēlāk kā līdz paziņojuma 16. punktā norādītajam datumam (ieskaitot), svētku dienās un brīvdienās mantas apskate netiek nodrošināta. Mantas apskates laiks ir jāsaskaņo pa tālruni +371 23885885. Kontaktpersona nesniedz atbildes uz citiem jautājumiem.
4. Persona sev interesējošos jautājumus par transportlīdzekli vai papildu informāciju var pieprasīt ne vēlāk kā 1 (vienu) darba dienu pirms piedāvājumu iesniegšanas termiņa beigām rakstveidā, jautājumu nosūtot uz e - pasta adresi [TLpiedavajumi@agentura.iem.gov.lv](mailto:TLpiedavajumi@agentura.iem.gov.lv).
5. **Pēc noteikumu 15. punktā norādītā termiņa mantas apskate netiek nodrošināta.**
6. **TRANSPORTLĪDZEKĻA REALIZĀCIJAS NOSACĪJUMI**
7. Priekšapmaksa 100 % apmērā personai jāveic 2 (divu) darba dienu laikā pēc dienas, kad Aģentūras pārstāvis nosūtījis rēķinu.
8. Ja priekšapmaksa 2 (divu) darba dienu laikā netiek veikta vai persona 1 (vienas) darba dienas laikā neiesniedz 21. punktā noteikto informāciju, Aģentūra uzskata, ka persona ir atteikusies no transportlīdzekļa iegādes un piešķir tiesības iegādāties transportlīdzekli nākamajai personai, kura piedāvājusi nākamo augstāko cenu.
9. Ja tiek piedāvātas vienādas augstākās cenas, tiesības iegādāties transportlīdzekli tiek piešķirtas personai, kura piedāvājumu iesniegusi pirmā.
10. Aģentūra realizēto transportlīdzekli personai nodod un persona to pieņem 3 (trīs) darba dienu laikā pēc Transportlīdzekļa pirkuma līguma (turpmāk – Līgums) noslēgšanas. Ja persona transportlīdzekli nepārņem 3 (trīs) darba dienu laikā, tad sākot ar 4 (ceturto) dienu persona sedz visus izdevumus, kas saistīti ar transportlīdzekļa glabāšanu un transportlīdzeklis tiek izsniegts tikai pēc glabāšanas izdevumu segšanas.
11. Persona, ne vēlāk kā 3 (trīs) darba dienu laikā, pārņem valstij piekritīgo mantu par kuru, noteikumu 8. punktā ir veikusi rēķina apmaksu, iepriekš vienojoties ar Aģentūras atbildīgo personu par pārņemšanas laiku.
12. Transportlīdzeklis tiek uzskatīts par piegādātu pēc daudzuma, sortimenta un kvalitātes ar brīdi, kad pircējs vai tā pārstāvis (juridiskai personai) paraksta transportlīdzekļa pieņemšanas un nodošanas aktu.
13. Visus izdevumus, kas saistīti ar transportlīdzekli (tai skaitā muitas nodevas, nodokļus, transportēšanas izmaksas u.c.), pēc transportlīdzekļa pieņemšanas un nodošanas akta parakstīšanas sedz pircējs.
14. **NOSACĪJUMI PIEDĀVĀJUMA IESNIEGŠANAI**
15. Piedāvājuma iesniegšanas laiks līdz 2025. gada 9. septembrim (ieskaitot).
16. **Piedāvājuma iesniegšana jāveic Aģentūras tīmekļa vietnē pie attiecīgās cenu aptaujas, sadaļā “Iesniegt piedāvājumu”.**
17. Informāciju par realizācijas rezultātiem publicē Aģentūras tīmekļvietnē <https://www.nva.iem.gov.lv/lv/jaunumi?category%5B378%5D=378>, ne vēlāk kā nākamajā darba dienā pēc komisijas lēmuma pieņemšanas.
18. Piedāvājumi, kuri būs iesniegti ārpus noteikumu 16. punktā noteiktās kārtības, netiks izskatīti.
19. Persona, kura uz vienu un to pašu transportlīdzekli ir iesniegusi vairākus piedāvājumus, ar pēdējo iesniegto piedāvājumu atsauc savus iepriekšējos piedāvājumus, pie tam neatkarīgi no piedāvājuma cenas.
20. Pretendenta piedāvājumā norādītā cena EUR (bez PVN) tiks izmantota piedāvājuma ar visaugstāko cenu noteikšanai.
21. **NOSACĪJUMI TRANSPORTLĪDZEKĻA IEGĀDES TIESĪBU PIEŠĶIRŠANAI**
22. Tiesības iegādāties transportlīdzekli tiks piešķirtas pretendentam, kurš līdz piedāvājumu iesniegšanas termiņa beigām (Vispārējo noteikumu 15.punktā norādītais datums) būs piedāvājis visaugstāko cenu un uz kuru neattieksies Vispārējo noteikumu 22., 23. un 26. punktā noteiktie izslēgšanas nosacījumi.
23. Pretendentam uz noteikumu 15. punktā norādīto datumu (ieskaitot šo datumu) Valsts ieņēmumu dienesta (turpmāk - VID) administrēto nodokļu (nodevu) parāds nedrīkst pārsniegt 150,00 EUR.
24. Pretendentam uz noteikumu 15. punktā norādīto datumu ar tiesas nolēmumu nedrīkst būt pasludināts maksātnespējas process.
25. Vispārējo noteikumu 22. punktā noteikto informāciju komisija iegūst no VID tīmekļa vietnē publiski pieejamās datubāzes.
26. Vispārējo noteikumu 23. punktā noteikto informāciju komisija iegūst Latvijas Republikas Uzņēmumu reģistra izveidotajā Maksātnespējas reģistrā.
27. Pirms lēmuma pieņemšanas par uzvarētāja noteikšanu cenu aptaujā un pirms Līguma noslēgšanas Komisija par pretendentu Lursoft vietnē Sankciju saraksti https://sankcijas.lursoft.lv/, kur apkopota sankciju sarakstu informācija, veic pārbaudi, vai uz pretendentu tā dalībnieku, valdes un padomes locekļiem, patieso labuma guvēju, pārstāvēttiesīgo personu vai prokūristu nav noteiktas starptautiskās vai Latvijas Republikas nacionālās sankcijas. Ziņas par minētajām personām attiecībā uz Latvijas Republikā reģistrētu pretendentu Komisija iegūst no Uzņēmumu reģistra publiskā reģistra.
28. **Komisija pēc cenu aptaujas izvērtēšanas sazināsies tikai ar to pretendentu, kurš tiks atzīts par cenu aptaujas uzvarētāju, un informāciju par pieņemto lēmumu publicēs Aģentūras tīmekļvietnē pie attiecīgās cenu aptaujas paziņojuma.**
29. Aģentūra veic personas datu apstrādi realizācijas administrēšanai. Detalizētāku informāciju par personas datu apstrādi var iegūt Aģentūrā personīgi, sazinoties ar personas datu aizsardzības speciālistu pa tālruni 67829061 vai Aģentūras tīmekļa vietnē <https://www.nva.iem.gov.lv/lv/personas-datu-aizsardziba>.

**VI. Līguma noslēgšanas kārtība**

1. Atbilstoši Komisijas lēmumam Aģentūra ne vēlāk kā 2 (divu) darba dienu laikā pēc lēmuma pieņemšanas sagatavo Līgumu ar izdevīgākā finanšu piedāvājuma iesniedzēju.
2. Informāciju par Līguma noslēgšanu var saņemt, sazinoties ar Aģentūras Administratīvās pārvaldes Tiesiskā atbalsta nodaļas juristu pa tālruni 26573951 vai 67829077. Pēc Līguma parakstīšanas no Aģentūras puses šajā paziņojuma punktā minētais jurists uzaicina pircēju slēgt Līgumu, zvanot vai nosūtot īsziņu uz cenu aptaujā norādīto tālruņa numuru.
3. Līguma noslēgšana notiek klātienē Aģentūrā Piedrujas ielā 20, Rīgā vai elektroniski, parakstot Līgumu ar drošu elektronisku parakstu, ievērojot pircēja izvēli. Ja pircējs vēlas parakstīt Līgumu ar drošu elektronisku parakstu, viņš par to informē Aģentūru, iesniedzot piedāvājumu, bet ne vēlāk kā saņemot paziņojuma 30. punktā minēto uzaicinājumu slēgt Līgumu.
4. Izdevīgākā piedāvājuma iesniedzējs, kas ieguvis tiesības slēgt Līgumu, uz piedāvājumā norādīto e - pastu saņem elektronisku rēķinu, kuru pircējam jāsamaksā pirms Līguma noslēgšanas. Pircējs var veikt maksājumu uz Līguma projektā norādīto kontu, kā maksājuma mērķi norādot transportlīdzekļa pieņemšanas un nodošanas akta numuru vai kontroles lietas numuru.
5. Informāciju par maksājumu var saņemt, sazinoties ar Aģentūras grāmatvedību pa tālruni 67829878.
6. Līguma noslēgšanai uzrādāms personu apliecinošs dokuments (fiziskai personai) vai pilnvara un personu apliecinošs dokuments (juridiskai personai).
7. Pircējs Līgumu klātienē noslēdz ne vēlāk kā trešajā darba dienā pēc informācijas saņemšanas par Līguma sagatavošanu vai ne vēlāk kā nākamajā darba dienā pēc Līguma saņemšanas parakstīšanai ar drošu elektronisko parakstu.
8. Pircējs, kas nenodrošina Līguma noslēgšanu paziņojuma 35.34 punktā noteiktajā termiņā, zaudē tiesības slēgt Līgumu.
9. Noslēdzot Līgumu, pircējs Līgumā noteiktajā termiņā nodrošina transportlīdzekļa pārņemšanu tā glabāšanas vietā.

*Pielikums*

|  |  |
| --- | --- |
|  |  |
|  |  |